section_heading: Zemljopisni položaj
paragraph_text: Kućanci Đakovački se nalaze na 122 metara nadmorske visine u području gdje jugoistočni obronci Krndije prelaze u nizinu istočnohrvatske ravnice. Selo se nalazi na županijskoj cesti ŽC 4118 i na oko 1 km udaljenosti od državne ceste D515 Našice D2 - Đakovo D7. Susjedna naselja: zapadno se nalazi općinsko središte Drenje, južno su Preslatinci, te sjeverozapadno je naselje Paljevina i sjeverno Potnjani. Sjeveroistočno se nalaze Gorjani naselje u istoimenoj općini, a jugoistočno Satnica Đakovačka naselje u istoimenoj općini. Pripadajući poštanski broj je 31418 Drenje, telefonski pozivni 031 i registarska pločica vozila DJ (Đakovo). Površina katastarske jedinice naselja Kućanci Đakovački je 5,43 km<sup>2</sup>.